Source: https://baschet.ro/liga-nationala-de-baschet-masculin/stiri/catalin-baciu-se-afla-sub-contract-cu-steaua-csm-eximbank-alaturi-de-alti-jucatori-tineri
Timestamp: 2019-09-23 00:28:14+00:00

Document:
Cătălin Baciu se află sub contract cu Steaua CSM EximBank, alături de alți jucători tineri - Baschet.ro powered by TotalBaschet
Cătălin Baciu se află sub contract cu Steaua CSM EximBank, alături de alți jucători tineri
Cătălin Baciu va evolua și în sezonul care urmează pentru Steaua CSM EximBank. Pivotul român se află sub contract cu formația din București alături de care a ajuns în stagiunea precedentă până în finala Ligii Naționale de Baschet Masculin.
Pivotul ce măsoară 2.14 metri s-a transferat vara trecută la Steaua CSM EximBank. El a jucat 31 de partide în Liga Națională pentru formația militară și a avut medii statistice de 7.4 puncte și 4.0 recuperări cu procentaje de 61.8% din acțiune și 69.4% de la linia de libere pentru un indice al eficienței de 9.1 unități. Cătălin Baciu a mai jucat în România pentru U BT Cluj-Napoca și a bifat în total 163 de partide în prima ligă și are alte 21 de prezențe în Cupa României.
Pe lângă internaționalul român, Steaua CSM EximBank îi mai are sub contract pe Georges Darwiche, Bogdan Popa, Victor Petrache, Andrei Arion, Alexandru Coconea, Andrei Calenic și Daniel Ioniță. Toți acești jucători se încadrează la categoria U23 și sunt variante pentru noua regulă din LNBM, în care fiecare echipă trebuie să aibă un jucător român sub 23 de ani pe parchet pe durata sfertului întâi al fiecărui meci.
Duetul format din Jukka Toijala, antrenor principal și Sasa Ocokoljic, antrenor secund este în continuare dorit de Steaua CSM EximBank și este de așteptat ca cei doi să fie confirmați de către clubul bucureștean.
Jukka Toijala și Sasa Ocokoljic au preluat-o pe Steaua CSM EximBank pe parcursul sezonul precedent. Militarii au avut un parcurs de 10 victorii și 11 înfrângeri sub comanda antrenorului finlandez, totul culminând cu calificarea în finala LNBM.
Vizualizeaza pagina personala a jucatorului Cătălin Baciu, Georges Darwiche, Bogdan Popa, Victor Petrache

References: CSM 
 CSM 
 CSM 
 CSM 
 CSM 
 CSM 
 CSM